Andrea Chénier
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Andrea Chénier er en italiensk opera i fire akter komponert av Umberto Giordano med libretto av Luigi Illica. Operaen ble uroppført i Milano 1896. De viktigste rollene er André Chénier, tenor, Madeleine, sopran og Gérard, baryton.
Handlingen foregår i Paris under den franske revolusjon. Skalden Chénier kjemper for frihet, kjærlighet og poesi. Tjeneren Gérard blir leder for revolusjonen med mål om å ta hevn over undertrykkelse og urettferdighet. Både Chénier og Gérard elsker Madeleine som er en bortskjemt ung overklassekvinne. Madeleines liv forandres når hun får erfare kaoset som råder i Paris sammen med menneskelig svik, men også offervilje. Revolusjonen eter sine egne barn, heter det, og det dypt forelskede paret går til giljotinen mens de synger en duett som ender på den høye C. Les mer i Store norske leksikon Musikk i Italia opera